[bookmark: _Hlk207607102][bookmark: _Hlk32215944][bookmark: _Hlk44919090][bookmark: _Hlk140480028][bookmark: _Hlk137472316]Mór Városi Önkormányzat Képviselő-testületének
87/2026. (III.9.) határozata

a Versenyképes Járások Program I. üteméhez kapcsolódó közbeszerzési eljárás megindítása tárgyában

1. Mór Városi Önkormányzat Képviselő-testülete – az ajánlatkérő Mór Városi Önkormányzat, Csákberény Község Önkormányzat és Csókakő Községi Önkormányzat konzorciuma képviseletében – a közbeszerzésekről szóló 2015. évi CXLIII. törvény 117. §-ban rögzített feltételek fennállása alapján a második rész szabályai által nem kötött nemzeti nyílt közbeszerzési eljárást indít a Versenyképes Járások Program I. üteméhez kapcsolódó kivitelezési munkálatok tárgyában, amelyhez a határozat mellékletét képező ajánlattételi felhívást és szerződés-tervezetet jóváhagyja, továbbá felkéri a közbeszerzési szaktanácsadót a hirdetmény megjelenítésével kapcsolatos intézkedések megtételére.

2. Az állami építési beruházások rendjéről szóló 2023. évi LXIX. törvény szerinti mentesítés, valamint kedvezmény adásának részletes szabályairól szóló 148/2024 (VI.28.) Korm. rendelet 20. §-a szerinti kiviteli tervdokumentációt tartalmazó műszaki dokumentációt Mór Városi Önkormányzat Közbeszerzési Szabályzata VI.6./ pontja értelmében a közbeszerzési előkészítő munkacsoport állította össze.

3. A Képviselő-testület felhatalmazza a polgármestert az állami építési beruházások rendjéről szóló 2023. évi LXIX törvény 15. § (1) bekezdésének megfelelően a projektszervezetet, tagjainak feladatait, felelősségét és együttműködését szabályozó projektalapító dokumentum (PAD) és annak későbbiekben szükséges módosításai aláírására az Építési és Közlekedési Minisztérium honlapján elérhető egységes mintadokumentum szerint.

